S-97/2014

Mál þetta, sem dómtekið var 14. mars 2014, er höfðað með ákæru embættis sérstaks saksóknara, útgefinni 11. febrúar 2014, á hendur Þ-kk-þgf Ó-kk-þgf J-kk-þgf, kt. 000000-0000, Kirkjulundi 8, 210 Garðabæ, fyrir meiri háttar brot gegn skatta- og bókhaldslögum, sem framkvæmdarstjóri og stjórnarmaður frá 3. júní 2010 einkahlutafélagsins Hérna megin ehf., kt. 000000-0000, með því að hafa:

1. Staðið skil á efnislega röngum virðisaukaskattsskýrslum vegna uppgjörstímabilanna mars – apríl og maí – júní rekstrarárið 2010, þar sem tilgreindur innskattur var að meginhluta samkvæmt tilhæfulausum reikningum frá [...] ehf. og A, en engin viðskipti höfðu átt sér stað milli einkahlutafélagsins Hérna megin ehf. og þessara aðila, í þeim tilgangi að fá greiddan rangfærðan innskatt frá ríkissjóði að fjárhæð kr. 9.491.210:

Uppgjörstímabilið mars-apríl:

Innskattur Reikningur Fjárhæð Innskattur

skv. skýrslu: frá: reiknings: skv. reikningi:

kr. 8.115.432 [...] ehf. kr. 39.997.533 kr. 8.126.989

Rangfærður innskattur skv. virðisaukaskattskýrslu fyrir mars-apríl: kr. 8.115.432

Uppgjörstímabilið maí-júní:

Innskattur Reikningur Fjárhæð Innskattur

skv. skýrslu: frá: reiknings: skv. reikningi:

kr. 2.927.453 A kr. 2.484.900 kr. 504.000

A kr. 2.095.850 kr. 425.850

A kr. 2.177.425 kr. 442.425

Frá fjárhæð innskatts skv. virðisaukaskattskýrslu vegna uppgjörstímabilsins maí-júní dregst kr. 1.551.675, sem nemur mögulegum innskatti vegna reiknings útgefnum af [...] ehf.

Rangfærður innskattur skv. virðisaukaskattskýrslu fyrir maí-júní: kr. 1.375.778

Samtals rangfærður innskattur fyrir mars-apríl og maí-júní: kr. 9.491.210

2. Rangfært lögboðið bókhald einkahlutafélagsins með því að færa tilhæfulausa reikninga í bókhaldið með það fyrir augum að fá greiddan rangfærðan innskatt frá ríkissjóði að fjárhæð kr. 9.491.210 líkt og lýst er í 1. ákærulið og fyrir að hafa látið undir höfuð leggjast að færa lögboðið bókhald einkahlutafélagsins, vegna tímabilsins september til og með desember 2010.

Framangreind brot ákærða Þ-kk-ef samkvæmt ákæru teljast varða við 1. og 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 6. mgr., sbr. 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 3. tölul. 1. mgr. 37. gr., sbr. 36. gr. laga nr. 145/1994, um bókhald, sbr. 1. gr. laga nr. 37/1995, að því er varðar 2. tölulið ákæru.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu og eftir að sækjandi og verjandi, höfðu tjáð sig stuttlega um lagaatriði og ákvörðun viðurlaga.

Fram kom í athugasemdum verjanda að hann krefðist þess að ákærða yrði ekki gerð refsing í máli þessu en að öðrum kosti vægustu refsingu sem völ væri á og að hún yrði skilorðsbundin. Ástæðan þessa væri sú að ákærði hefði sætt þvingunum og óttast um eigið líf í tengslum við þetta mál. Þá hafi verið miklar tafir á rannsókn málsins og í 20 mánuði hafi ekkert gerst í málinu. Vísaði verjandi til 70. gr. um persónulega hægi ákærða sem hefði fengið heilablóðfall og til 7. tl. 74. gr. almennra hegningarlaga að færa refsingu niður úr lágmarki.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem ákæra á hendur honum tekur til samkvæmt framansögðu og verður honum gerð refsing fyrir brot sitt sem er réttilega heimfært í ákæru.

Samkvæmt 40. gr. laga nr. 50/1988 skal fésektarrefsing vera allt að tífaldri þeirri fjárhæð sem undan var dregin og aldrei lægri en tvöföld sú fjárhæð sem ekki var skilað eða greidd samkvæmt skilagrein. Stórfellt brot gegn ákvæði þessu varðar við 1. mgr. 262. gr. almennra hegningarlaga, svo sem að skýrslur hafi verið efnislega rangar og einnig að fjárhæðir hafi verið verulegar en bæði þessi atriði eiga við í þessu máli.

Ákærði er fæddur árið 1967. Samkvæmt sakavottorði ákærða hefur honum aldrei verið gerð refsins áður. Ákærði játaði brot sín sem ber að horfa honum til tekna. Með vísan til framangreinds og til 77. gr. almennra hegningarlaga nr. 19/1940, þykir refsing ákærða nú hæfilega ákveðin fangelsi í sex mánuðir sem verður bundin skilorði eins og í dómsorði segir.

Þá verður ákærði samhliða skilorðsbundinni refsivist, dæmdur til greiðslu sektar sem nemur þrefaldri þeirri fjárhæð sem vangreidd var eða 28.500.000 krónur sem greiðist innan fjögurra vikna frá birtingu dóms þessa, en ella sæti fangelsi í 330 daga.

Með vísan til 218. gr. laga nr. 88/2008 verður ákærði dæmdur til að greiða allan sakarkostnað sem er þóknun skipaðs verjanda síns S-kk-ef B-kk-ef P-kk-ef hdl., 313.750 krónur að meðtöldum virðisaukaskatti.

B-kk-nf H-kk-nf, héraðsdómari dæmir mál þetta.

D ó m s o r ð :

Ákærði Þ-kk-nf Ó-kk-nf J-kk-nf, sæti fangelsi í sex mánuði en fresta skal fullnustu refsingarinnar og skal hún niður falla að liðnum tveimur árum, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 28.500.000 króna í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 330 daga.

Ákærði greiði allan sakarkostnað, sem eru málsvarnarlaun skipaðs verjanda hans, S-kk-ef B-kk-ef P-kk-ef héraðsdómslögmanns, 313.750 krónur að meðtöldum virðisaukaskatti.

B-kk-nf H-kk-nf